### Beslutning

Økonomiudvalgets indstilling godkendt.

Afbud: Steven Schou, Lone Svendsen

### Sagsfremstilling

## Resume og sagens baggrund

Energipark Vestsjælland ApS anmoder om, at Kalundborg Kommune igangsætter planlægningen for projektet på matriklerne 6ø, 12a og 12h [adresse], Gørlev, jf. Bilag 1 - Ansøgningsmateriale Energipark Vestsjælland.

## Indstillinger

Chefen for Plan, Byg og Miljø indstiller, at Teknik- og Miljøudvalget igangsætter udarbejdelsen af det nødvendige plangrundlag i form af et tillæg til kommuneplanen og en lokalplan.

## Behandling

Teknik- og Miljøudvalget.

## Sagsfremstilling

Projektet tager afsæt i en idé om at etablere forskellige produktioner indenfor vedvarende energi og CO2-reduktion i et symbiotisk kredsløb:

* CO2-fangst og salg af CO2 til E-methanol
* Elektrolyse til brintproduktion
* Produktion af biogas
* Pyrolyse af restprodukter fra landbruget
* Produktion af el ved sol- og/eller vindkraft
* Produktion af overskudsvarme til fx lokal fjernvarme

Produktionen af el sker til anlæggets eget brug og forudsætter derfor ikke nettilslutning. Screening for miljøvurdering og tilladelser efter anden lovgivning sker i forbindelse med de konkrete projekters realisering.

Projektområdet er i dag uplanlagt i landzone og anvendes landbrugsmæssigt. Projektet forudsætter en lokalplan og et tillæg til kommuneplanen. I planlægningen skal der tages højde for kommuneplanens retningslinjer, for områdets beliggenhed indenfor kystnærhedszonen, for projektets visuelle og miljømæssige påvirkning af omgivelserne i såvel stor skala som i forhold til umiddelbare naboer og for økologiske forbindelser i den østlige del af området.

*Administrationens anbefaling*Det er i overensstemmelse med klimahandlingsplanen DK 2020 at arbejde med såvel produktion af vedvarende energi som reduktion af CO2, herunder også fra landbruget. Administrationen anbefaler på den baggrund, at Teknik- og Miljøudvalget igangsætter udarbejdelsen af det nødvendige plangrundlag. Planlægningens fremdrift vil være afhængig af projektejers eget bidrag.

## Økonomiske konsekvenser

Ingen.

### Sagens forløb

08/08/2024 Teknik- og Miljøudvalget

V, Kalundborg-listen og Frit Borgerligt Fælleskab stemte for og foreslår at borgerne bliver løbende inddraget.

O begærer sagen i Kommunalbestyrelsen.

Afbud: Steven Schou

21/08/2024 Økonomiudvalget

Økonomiudvalget anbefaler, at sagen sendes tilbage til Teknik- og Miljøudvalget til yderligere belysning.